
Versuri despre Maica Domnului 

Maica Domnului Iisus 
E Maica Celui de sus, 

Care la noi a venit 
Şi lumea a mântuit (Lc. 1, 33). 

Maica Domnului Iisus 
Are slavă de nespus, 

Duhul Sfânt o a sfinţit 
Peste Dânsa a venit (Lc. 1, 48-49). 

De la Duhul a zămislit 
S-a făcut sălaş sfinţit (Mt. 1, 20). 

Puterea Celui Preaînalt 
Peste Dânsa s-a vărsat (Lc. 1, 35). 

Pe Dânsa o a umbrit 
Foarte o a fericit 
Plină de dar s-a făcut (Lc. 1, 28) 

Pe Dumnezeu a născut (Is. 7, 14). 

Plină de dar şi mărire 
De slavă şi fericire 
A lui Dumnezeu Mireasă 
Preasfântă şi preaaleasă. 

A Duhului Sfânt cămară 
în veci Pururea Fecioară 
Maica Domnului Hristos (Iez. 44, 1-3) 
Cel Preasfânt şi Preafrumos. 

Care lumea a zidit (In 1, 3) 
Cerurile le-a-ntărit (Ps. 32, 6) 
Pământul a împodobit. 

Cerurile le-a plecat (Ps. 17, 11) 

Şi de noi s-a îndurat. 

A venit să pătimească, 

Pe noi să ne mântuiască (In 13, 5). 

Maica Domnului, 
Născătoarea de Dumnezeu 

Maica Domnului a născut 
Pe Emanoil Cel Preasfânt (Is. 7, 14). 
Fiul Celui Preaînalt (Lc. 1, 26-27) 
Dumnezeu adevărat (Lc. 1, 34-35). 

Dacă o maică de împărat 
Se cinsteşte neapărat, 

Oare câtă cinste are 
Şi slavă nemuritoare 

Maica fără de asemănare 
De Dumnezeu Născătoare 
Care pe El L-a născut 
Şi Maică I s-a făcut. 

Nimeni nu poate a spune 
Slava ei din ceea lume, 
Care la cer a luat 
De la Cerescul împărat 
De la Hristos Dumnezeu 
Şi prea iubit Fiul său. 

Ea Lumina a născut 
Maică a Luminii s-a făcut. 

E Maica Milostivirii 
Ce-a născut Izvorul milei. 

Maica Domnului, pururea-fecioară 

Fecioara cea preacurată 
Este uşa încuiată 
După cum Scriptura spune 
în taina fără de nume (Iez. 44, 1-2). 

Iezechiel a şi văzut 
Atuncea mai demult 
Uşa Domnului cea sfântă 
De Domnul pecetluită (Iez. 44, 1-2). 

Nimeni prin ea n-a trecut 
Numai Domnul Cel Preasfânt. 

Prin ea Domnul a intrat 
Şi urmă nu a lăsat (Iez. 44, 3). 

Cheile nu le-a stricat 
La ieşit şi la intrat 
Ca raza ce intră-n casă 
Şi plecând urmă nu lasă (Is. 66, 7). 

Vai de cei ce hulesc 
Care hulesc şi bârfesc 
Şi pe alţii înnebunesc 
Zicând că Maica Fecioară 
A născut şi-a doua oară 

Şi alţi copii a avut 
Afară de-ntâiul născut 
Şi arată la cei orbi 
La proşti şi la neghiobi. 

Că Scriptura aşa zice: 

N-a cunoscut-o pe ea 

Până când ea a născut 
Pe Fiul întâi născut (Mt. 1, 25). 

Şi-apoi a înţelege 
O mare fărădelege 
Că după ce a născut 
Alţi copii a mai avut. 

Dar ca să luaţi aminte 
Toţi acei fără de minte 
Şi să puneţi voi în gând 

Căci cuvântul „până când" 
în Scripturi aşa se scrie 
Dar înseamnă veşnicie. 

Ia vedeţi voi în Scriptură 
Cuvântul de-nvăţătură 

Unde Domnul zice aşa, 
în Evanghelia Sa: 

„Iată, Eu cu voi voi fi 
Până veacurile se vor sfârşi' 
Oare nu în veşnicie 
El cu noi are să fie? (I In 5, 8-11) 

Pavel nouă ne vesteşte 
Arătat prooroceşte 
Hristos va fi mângâiere 
Tuturor după înviere 

Noi pe El îl vom slăvi 
Pururea cu El vom fi (I Tes. 4, 17). 
Gavriil a vestit Fecioarei (Lc. 1, 28) 
Hristos va fi împărat mare 

Şi a Lui împărăţie 
Prea veşnică o să fie (Lc. 1, 33). 

în timpul nehotărât 
Ce nu va avea sfârşit. 

Şi în psalmi se zice aşa: 
Domnul de-a dreapta va sta 
Până când El îţi va pune 
Pe vrăjmaşii fără nume 
Ca un aşternut preatare 
Sub ale sale picioare. 

Dar după ce îi va pune 
Pe vrăjmaşi spre periciune 
Domnul oare nu va sta 
în împărăţia Sa 
De-a dreapta Tatălui Său 
Ca un Fiu şi Dumnezeu? 

Câtă nebunie ar fi 
Acestea a le gândi 
Fiindcă în psalmi aşa scrie 
„Până când" are să fie. 

Aşadar, sectari zeloşi 
Şi voi, dascăli mincinoşi, 
„Până când" de auziţi 
Trebuie să vă treziţi. 

Să înţelegeţi şi să ştiţi 
Ca a Domnului cămară 
Veşnic a rămas fecioară (Iez. 44, 2). 

Tatălui a fost Mireasă 
Fiului Maică aleasă 
Şi aşa în veşnicie 
Pururea are să fie. 

Se mai vede în Scriptură 
Şi altă învăţătură: 

Saul avu fata lui 

Pe Micol fără de fii (II împ. 6, 23). 

Şi ca ea fii n-a născut 
Până când a şi murit. 
Nebunie chiar ar fi 
Dacă noi am socoti 

Că după moarte a născut 
Şi copii ar fi avut. 

Fiindcă scrie „până când" 
Trebuie să avem în gând. 

Că aşa în Scripturi scrie 
Dar arată veşnicie, 

Căci cum ar mai fi născut 
Ea, după ce a murit? 

Rugul oarecând ardea 
De foc nu se mistuia 
După ce focul a plecat 
El întreg s-a şi aflat (leş. 3,2). 

Primit-a la zămislire 
Focul Dumnezeirii 
Preasfânta Fecioară 
Şi a Duhului cămară. 

Totul pe Ea o a umbrit (Lc. 1, 35) 
Duhul Sfânt peste Ea a venit 
Focul Dumnezeirii a primit 
Dar el nu s-a mistuit, 
în veci a rămas fecioară 
Şi a Duhului Sfânt cămară. 

Voi, sectari, aşa să ştiţi 
Pe alţii să nu smintiţi 

Zicând că Sfânta Fecioară 
A născut şi a doua oară. 
Această hulă e mare 
Şi nu are asemănare 
Că huliţi în gura mare 
Cinstea Preasfintei Fecioare 
De Dumnezeu Născătoare (Lc. 1, 49). 

Dar rău vă veţi văita 
Şi amar veţi suspina 
Când pe ea o veţi vedea 
La Judecata de Apoi 
Şi ea va privi la voi 
Ca o Maică împărăteasă 
Preasfântă şi preaaleasă (Ps. 45, 9). 

Domnul când va judeca 
Ea de-a dreapta Lui va sta 

Cu o mărire prea mare 
Cu slavă nemuritoare 
Şi atunci vă va-ntreba 


De ce-ati hulit-o pe ea? 
Domnul cu mânie mare 
Vă va trimite-n pierzare 
Că a lui Maică aţi hulit 
Şi veţi merge-n foc cumplit. 

Despre fraţii şi rudeniile Domnului 

Fraţii Domnului au fost 
Veri, nu fraţi ai lui Hristos. 

în Scriptură nu se scrie 
Că a lui Cleopa Mărie 
Lui Iacob şi lui Iosie (Mt. 27, 55) 

A fost mamă din pruncie? 

Iară Iuda şi Simeon 
Au fost iarăşi fraţii lor (Mt. 13, 55) 
Şi-au avut chiar şi surori (Mc. 16, 1). 

Iar Cleopa, tatăl lor, 

A fost frate şi nu văr 
Al dreptului Iosif 

Precum se vede şi scris (Mt. 13, 55). 

Se vede chiar din vechime 
Şi poate citi oricine 
în Scriptură, ca să ştie 
Ca o bună mărturie 
Că rudelor de aproape 
Li se mai zicea şi frate. 

Căci Avraam, chiar şi pe Lot 
Frate-1 chema, nu nepot (Fc. 11, 27) 
Aşa verii lui Iisus 
Fraţi se cheamă cum am spus. 

Căci a lor mamă, se ştie, 

A fost cealaltă Mărie (Mt. 28,1) 

Ce în Evanghelie scrie, 

Mama lui Iacob-Iosie (Lc. 24, 10) 

Deci, vedeţi, luaţi aminte 
Cei întunecaţi la minte 
Că fraţii Domnului zişi 
Precum se vede şi scris 
Altă mamă au avut 

Ce pe dânşii i-a născut 
Nu pe Fecioara Maria, 

Ci pe cealaltă Mărie 
Mama lui Iacob-Iosie (Mt. 28,1). 

De Fecioara nu se spune 
C-ar mai fi avut în lume 
Alt copil pe acest pământ 
Afară de-ntâiul născut 

Care-a fost Domnul Iisus 
Şi Fiul Celui de sus (Lc. 1, 34-35). 

Aşa verii lui Iisus 
Fraţi se cheamă cum am spus. 

Şi singur adeveresc 
Că nu-s fraţii Lui fireşti, 
în a lor epistolie 
Ei arată să se ştie 
Că robii lui Iisus au fost (Iac. 1, 1) 
Şi slujitorii lui Hristos (Iuda 1). 

De-ar fi avut fraţi Hristos 
Aicea pe pământ jos 
Lor le-ar fi încredinţat 
Pe Maica Sa când a plecat. 

Când pe Cruce Se jertfea 
Şi de Maica se-ngrijea 
Dar fiindcă n-a avut 

Nici un frate pe pământ 
Care de ea să grijească 
Şi pe ea s-o sprijinească 
Pe Ioan l-a însărcinat 
în grija lui o a lăsat (In 19, 26). 

Pe a Sa Preasfântă Mamă 
Ce-avea în inimă rană 
După Fiul său Preasfânt 
Pe care mult L-a iubit. 

Şi pentru a Lui durere 
A plâns fără mângâiere. 
Sabie în inimă a primit (Lc. 2, 35) 
Foarte mult a suferit. 

Maica Domnului - scară cerească 

Maica Domnului Hristos 
Scară cerească a fost 
Scară tainică gândită 
Lui Iacov descoperită. 

Scară vie, minunată, 

Scara Domnului Preaînaltă, 
Scara cea înţelegătoare, 

Scara veşnicului Soare. 

Care la noi a venit 
Pe toate le-a încălzit 
Pe toate le-a luminat 
Şi lumina le-a chemat. 

El prin tine a venit 
Noi prin tine ne-am suit 
Căci pe firea cea stricată 
O a ridicat înaltă. 

La cinste şi slavă mare 
La slavă nemuritoare 
Tu eşti scara Luminii, 
Scara Tainelor Treimii. 

Tu eşti scara mântuirii 
Care scapi de la pieire 
Pe cei care au greşit 
Şi nu s-au pocăit. 

Şi pe acei ce te preaslăvesc 
De păcate se căiesc 
Şi păcatul părăsesc. 

Tu eşti scara preaînaltă 
Pe pământ întemeiată 
Şi pe ceruri rezemată, 
Care pe pământ te-ai pus 
Şi la ceruri ai ajuns. 

Pe pământ te-ai sprijinit 
Şi cu cerul te-ai unit 
Tu eşti scara mântuirii 
Cu treptele fericirii. 

Prin tine se pot sui 
Şi cerul a moşteni 
Toţi care cred în Hristos 
Şi lasă păcatul jos 
II urăsc şi se căiesc 
Şi spre ceruri se silesc. 

Tu eşti scară înfricoşată 
Pe văzduhuri rezemată 
De îngeri înconjurată, 
Care suie şi coboară 
Pe tine ca pe o scară 
Spre a veni în ajutor 
Oamenilor care mor 

Ce spre tine au nădejde 
Şi te cheamă la primejdii 
Căci eşti scară de folos 
Pentru fiii lui Hristos. 


Tu eşti scara îndurării 
Scara milei şi-a iertării 
Pe care S-a pogorât 
Dumnezeu Cel Preasfânt. 

Pre noi El ne-a mântuit, 
De munci pe noi ne-a ferit, 
Sufletul ne-a mângâiat 
Şi Domnului ne-a redat. 

De la iad ne-a ridicat 
Şi la cer ne-a înălţat 
Ca să fim noi de folos 
Domnului Iisus Hristos. 

Maica Domnului ca mijloc 
prin care Dumnezeu 
a venit să mântuiască 
neamul creştinesc 

Când strămoşii au greşit 
In Rai, ei s-au osândit (Fc. 3, 18). 

Prin femeia ce-a gustat 
Moartea-n lume a intrat (Fc. 3, 24). 

Prin Eva toţi au greşit (Iov 14, 4) 
Moartea o am moştenit (Ps. 50, 7) 
Şi în iad ne-am osândit (Rom. 5, 12). 
Dar Preabunul Dumnezeu 
Care vrea bine, nu rău (I In 1, 8), 
Foarte S-a milostivit 
De omul ce l-a zidit. 

Şi încă de la-nceput 
Veste bună i-a făcut 
Că o vreme va veni 
Şi lumea va mântui 
Din a iadului urgie 
Şi a morţii chiar robie 

Femeia ce a gustat 
De şarpe s-a înşelat 
Şi porunca a călcat 
Iar pe Domnu-a mâniat. 

Pe şarpe îl va călca 
Capul îi va sfărâma (Fc. 3, 15). 

Aceasta s-a şi împlinit 
La timpul cel rânduit 
Domnul bine a voit 
Bucurie a vestit 

Pe Arhanghel a trimis 
Precum se vede şi scris 
La Fecioara s-o vestească 
Că pe Domnul va să nască. 

Plină de dar s-a numit (Lc. 1, 28-29) 
Tot darul a moştenit 
Pe Dumnezeu a născut 
Şi Maică I s-a făcut (Is. 7, 14). 
Prin ea Domnul a venit 
Şi lumea a mântuit, 

Hristos tainic S-a vestit 
La-nceput şi S-a numit 

Sămânţa femeii este (Fc. 3, 15) 

Şi pe slava ei o creşte 
Căci din ea trup a luat 
Nu sămânţă de bărbat. 

Şi aşa sămânţa femeii 
S-a făcut şi slava ei 
Foarte pe ea o a slăvit 
Maică a Sa o a numit 

(Lc. 1, 40-45; In 11, 25). 

Nici o zidire sub soare 
Atâta slavă nu are 
Cât este slava Fecioarei 
De Dumnezeu Născătoarei (Is. 7, 14). 
Puterile îngereşti 
Atâta slavă nu au 
Cât este slava Fecioarei. 

Puterile îngereşti 
Toate cetele cereşti 
Pe ea o slăvesc frumos 
Ca pe Maica lui Hristos (In 19, 25). 

Ea se roagă ne-ncetat 
Către Cerescul împărat 
Pentru lume şi popoare 
Care vieţuiesc sub soare. 

Maica Domnului este pod către cer 

Pod preabun şi preaînalt 
Pan' la ceruri înălţat 
Este Maica lui Iisus 
Ea pe toţi la cer i-a dus (Acatist). 

Care pe ea o slăvesc 
I se roagă şi-o cinstesc 
Căci ea are dar prea mare 
Şi trecere foarte mare. 

Către Preabun Fiul său 
Şi al nostru Dumnezeu 
Care pururea plineşte 
Ceea ce Maica Sa voieşte. 

Maica Domnului Iisus 
Pod spre ceruri ce s-a pus 
Celor ce spre cer aleargă 
Şi la ceruri vor să meargă. 

Pe acest pod să se silească 
Uşor să călătorească, 
Căci postul Sfintei Fecioare 
Ii va scăpa de pierzare. 

Numai ei să se silească 
Curat să se pocăiască 
De toate ce sunt greşiţi 
Să fie mărturisiţi. 

Pod la ceruri preafrumos 
Este Maica lui Hristos. 
Pe-acest pod trecut-au mii 

Milioane, zeci şi mii, 
Care-n Hristos au crezut 
Şi pe aceea ce L-a născut 
O au slăvit cu credinţă 
Cu dor şi cu umilinţă. 

Pod de trecere preamare 
E podul Sfintei Fecioare 
De la pământ el s-a pus 
Pân’ la ceruri a ajuns. 

Toţi pe el călătoresc 
Care pe Domnul slăvesc 
Şi pe Maica Lui cinstesc. 

Pod preamare, minunat, 
Numai în aur îmbrăcat, 
Pod preabinecuvântat 

Şi de Dumnezeu lucrat, 
Este Preasfânta Fecioară 
Care suie şi coboară 
De la pământ pân' la cer 
Pe toţi câţi ajutoru-i cer. 

De la cer pogoară jos 
Mila lui Iisus Hristos, 
Peste toţi care-o cinstesc 
Şi curat se pocăiesc. 

Care-o pun mijlocitoare 
Către Domnul rugătoare. 

A ei sfântă rugăciune 
N-are asemănare-n lume 
Că-i puternică şi mare 
Grabnică ajutătoare. 

Ea e Maica îndurării, 
Maica milei şi-a iertării 
Că se roagă lui Hristos 
Pentru lumea cea de jos, 
Pentru toţi cei ce-au murit 
Şi la munci s-au rânduit. 

Maica Domnului 
este nor foarte duhovnicesc 
pe care a venit Dumnezeu în lume 

Maica Domnului este nor 
Preasfinţit şi preauşor (Is. 40, 5). 

Pe acest nor Domnul a venit 
Şi lumea a mântuit 

Ea este norul gândit 
Norul viu şi-nsufletit 
Este norul auriu 
Preafrumos, trandafiriu, 

Nor cu raze aurii 
Şi cu valuri porfirii 
în care Domnul a intrat 
Şi lumii S-a arătat. 

Maica Domnului Hristos 
Este norul preafrumos, 
Nor în care S-a ascuns 
Soarele Hristos Iisus. 

Maica Domnului este nor 
Preafrumos şi preauşor 
Care pe Soare a purtat 
Şi lumea a luminat. 

Ea este nor preasfinţit 
Ce pe Domnu-a odihnit 
Pe Soarele cel gândit. 

Acest Soare gânditor 
Preaslăvit şi-ntelegător 
Când în nor El a intrat 
L-a sfinţit şi luminat. 

S-a făcut Lui şi palat, 

Ca pe tron, pe el a stat. 
Ea este norul sfinţit 
Din care a răsărit 

Hristos, Soarele ceresc, 
Soarele duhovnicesc, 
Care-n lume a intrat 
Şi lumea a luminat. 

Maica Domnului este nor 
Nor viu şi-ntelegător 
Acest nor cu raze mii 
Luminează celor vii. 

Maica Domnului 
este uşa duhovnicească 

Maica Domnului a fost 
Uşa lui Iisus Hristos; 

Prin ea Domnul a venit 
Şi lumea a mântuit (Iez. 44, 2). 

Uşa vieţii s-a numit 
Viaţa prin ea a venit, 
Viaţa Domnului Iisus 
Precum Scriptura a spus 

Maica Domnului, creştini, 
Este chiar uşa Luminii, 

Uşa Tainelor Treimii. 
Hristos - Uşa mântuirii - 
A deschis uşa luminii. 

Prin ea Domnul a venit 
Şi viaţa ne-a dăruit 
Prin ea toţi cei cu credinţă 
Găsesc uşa pocăinţei. 

Maica Domnului preasfântă 
E uşă pecetluită 

Şi de Domnul săvârşită (Iez. 44, 2). 

Nimeni prin ea n-a intrat 
Numai Domnul Cel Preaînalt, 
împăratul Cel de Sus, 
Mântuitorul Iisus, 

Care prin ea a intrat 
Şi lumea a luminat. 

Ea e uşa fericirii 
Uşa scump-a mântuirii 

Pentru toţi care greşesc 
Şi curat se pocăiesc. 

Ea e uşa mângâierii 
Alungarea întristării, 

Uşa cea de bucurie, 
Calea cea spre veşnicie, 

Uşa Dumnezeiescului Răsărit 
Care-n lume a venit, 
Hristos, Cerescul împărat 
Ce lumea a luminat. 


45 




Arhimandrit Cleopa Ilie 


Maica Domnului 
este munte duhovnicesc 

Maica Domnului e munte mare 
Preafrumos la-nfăţişare. 

Ea e munte minunat (Is. 2, 2) 

Şi muntele cel netăiat (Mih. 4, 1). 

Din muntele cel netăiat (Dan. 2, 34), 
Hristos - Piatra - S-a tăiat. 

Ea e munte preafrumos 
Şi muntele cel umbros. 

Muntele cel luminos 
Prin care-a venit Hristos (Avac. 3, 3), 
Soarele cel luminos. 

Ea e muntele cel sfânt 

în ceruri şi pe pământ. 

Ea e muntele cel gras (Ps. 67, 16) 
Care-n veci a şi rămas. 

în veci slava ei va fi 
în veci se va ferici 
De cetele îngereşti 
Şi de neamuri omeneşti (Lc. 1, 48). 

Ea este munte înalt, 

Munte binecuvântat, 

Munte mare şi slăvit 
Şi de Domnul locuit (Ps. 67, 17). 

Aşa Preasfânta Maria 
E muntele fecioriei, 

E munte al fericirii, 

Munte al desăvârşirii. 

Muntele Sfintei Fecioare 
De Dumnezeu Născătoare. 

Este munte închegat (Ps. 67, 16) 
Decât cerul mai înalt. 

Muntele Sfintei Fecioare 
De Dumnezeu Născătoare 
E munte cu bunătăţi 
încărcat cu frumuseţi. 

Munte preafrumos la nume 
încărcat cu fapte bune, 
Munte ales de Dumnezeu 
Spre a fi lăcaşul Său (Ps. 67, 17), 

Muntele Sion slăvit, 
Preaales şi preasfinţit, 

De Dumnezeu prea iubit 
Şi de Dânsul locuit (Ps. 67, 17), 

Munte arătat şi slăvit 
în ceruri şi pe pământ, 
Muntele cel cu verdeaţă 
Cu izvoare de dulceaţă, 

Care pe toţi îndulceşte 
Şi pe toţi îi răcoreşte, 

Care e mijlocitoare 
Către Domnul rugătoare. 

Maica Domnului 
este Biserica duhovnicească 

Maica Domnului Mireasă 
E Biserică aleasă (Fc. 27, 17). 
E zidită preafrumos 
De împăratul Hristos. 

Biserica Sfintei Marii 
E Biserica cea vie (I Cor. 3, 16) 
în cerească împărăţie, 
Biserică preafrumoasă 
Şi lui Dumnezeu aleasă, 

Biserică fericită 
De Dumnezeu preaslăvită 
Şi de oameni preaiubită 

Biserica precum un soare 
E Biserica Fecioarei 
De Dumnezeu Născătoarei 

în care Domnul priveşte 
Şi în ea Se odihneşte, 
în ea Soarele gândit 
A venit şi-a locuit 

Şi foarte o a sfinţit. 
Oamenilor le-a poruncit 
Că e a Lui Maică Sfântă 
Biserică preasfintită. 

Biserica Sfintei Maria 
Este Raiul fecioriei, 
Este cer fără de nor, 
Este rai cuvântător. 

Maica Domnului Preasfântă 
E Biserica zidită 
Nu ca cea a lui Solomon 
Făcută cu mâini de om, 

Ci de Dumnezeu zidită 
Şi cu Duhul Lui sfinţită (Lc. 1, 35), 
De Dânsul împodobită (Ps. 45, 4-5) 
Cu podoabe negrăite (Ps. 44, 10, 13), 

Ce nu are-asemănare 
Nici în cer şi nici sub soare 
Afară de Dumnezeu 
Care-i ziditorul ei. 

Biserica cuvântătoare 
E Biserica Fecioarei 
De Dumnezeu-Născătoarei. 

în ea Domnu-mpărăţeşte 
Şi în ea pe El îl slăvesc 
Toţi cei care îl iubesc. 

Biserica slavei Sale 
E Biserica Fecioarei 
De Dumnezeu Născătoarei, 
Biserica-nsufleţită 
Şi de Duhul Sfânt sfinţită. 

Cine pe ea o slăveşte 
Şi de rele se căieşte 
La ea-n grabă să alerge 
Şi folosul va culege. 

Maica Domnului 
este toiag duhovnicesc 

Maica Domnului ceresc 
E toiag duhovnicesc (Is. 11, 1), 
Toiagul cel odrăslit 
Pe ea o a închipuit (Num. 17, 8). 

în toiagul cel uscat 
Minune s-a arătat 
C-a-nverzit şi înflorit 
Şi apoi a şi rodit. 

Dar minune şi mai mare 
A fost minunea Fecioarei 
De Dumnezeu Născătoarei 

Căci sămânţă n-a primit, 

De la Duhul a zămislit (Lc. 1, 35). 

A rodit şi a născut (Mt. 1, 18) 

Şi bărbat n-a cunoscut (Lc. 1, 34) 

Căci lucrul Celui Preasfânt 
întrece orice cuvânt, 

Mai presus de fire este 
Şi firea o biruieşte (Lc. 1, 37). 

Toiag de mare întărire 
Şi de mare sprijinire 
La nevoie-n viata amară 
Este Preasfânta Fecioară. 

Ea pe toţi îi sprijineşte, 
Mângâie şi întăreşte, 

Câţi la ea aleargă 
Şi cu lacrimi i se roagă. 

Toiag tare minunat 
Şi cu aur ferecat 
Este Preasfânta Fecioară 
La necaz, în viata-amară. 

La scârbe şi în nevoi 
Care ne ajung pe noi. 

Cine ajutoru-i cere 
Are mare mângâiere, 

Nu rămâne neajutat, 

Va fi foarte mângâiat, 

Din necazuri va ieşi 
Şi pe Domnul va slăvi. 

Cercetând Moisi cândva 
Cu toiag minuni făcea (leş. 7, 10), 
Marea o a despărţit 
Pe popor l-a mântuit (leş. 14, 16). 

Din amara cea robie 
De-a lui Faraon urgie. 

Iar acum cine voieşte 
Marea vieţii a o trece, 

Pe patimi a birui 
Şi din robie a ieşi, 

La toiagul cel prea tare, 
Toiagul Sfintei Fecioare, 
Să alerge cu mult dor 
Şi va alege ajutor. 

Ajutor mare, măi frate, 
Şi-n viată şi chiar la moarte, 
Pe patimi va birui, 

De draci se va izbăvi, 

Pe Preasfânta va slăvi, 
Domnului va mulţumi, 
Şi în veci II va slăvi. 

Maica Domnului 
este rug duhovnicesc 

Maica Domnului ceresc 
Este rug duhovnicesc, 
în rug Dumnezeu a stat 


Şi în foc S-a arătat (leş. 3,2). 
Focul cu pară ardea 
Şi rugul îl lumina 
Dar nu se mistuia. 


Aşa Preasfânta Fecioară 
A Duhului Sfânt cămară 
Plină de dar s-a făcut (Lc. 28, 29), 
Pe Dumnezeu a născut, 

A luat la zămislire 
Tot focul din Dumnezeire, 
S-a făcut lăcaş sfinţit. 

Rugul chiar era un spin 
Ca un fel de mărăcin, 

El prin cedri deşi apare 
Lemn smerit la arătare. 

Domnul n-a voit aşa, 
în copaci falnici a sta 
Ci, în spinul cel smerit, 

A şedea bine-a voit. 

Ca să ne-nvete pe noi 
Că în vremea de apoi 
Va alege-a fi mai mare 
Smerenia Sfintei Fecioare 
De Dumnezeu Născătoare. 

Căci ea roabă s-a făcut 
Şi aşa s-a şi numit (Lc. 1, 34), 
Când vestirea a primit 

Că va naşte pe Iisus 
Pe Fiul Celui de Sus, 

Pe Fiul Celui Preaînalt, 

Dumnezeu adevărat. 

De această veste mare 
Ea a fost între mirare (Lc. 1, 34) 
Dar a făcut ascultare. 

Nicidecum nu s-a mândrit 
Ci a zis cu gând smerit 
„Roaba Domnului sunt eu 
Fie după sfatul tău" (Lc. 1, 38). 

încă spun unii din Sfinţi, 
Dumnezeieştii Părinţi (Sf. Grigorie de 
Nyssa), 

Că Dumnezeu a toate 
A venit să Se arate 
Lui Moisi în rugul-spin 
Ca să arate pe deplin 

Că spre El calea e chin. 

Calea Domnului se arată 
Tot cu spini împresurată. 

Pe această cale amară 
A mers Preasfânta Fecioară 
Căci pe Fiul ei iubit 
L-a văzut şi răstignit. 

Şi amar ea a oftat, 

Din adânc a suspinat, 

Inima i s-a rănit 
Şi sabia a primit (Lc. 2, 35). 

Când pe Domnul chinuit 
II vede batjocorit, 

Numai o rană era 
Oasele I se vedea (Ps. 21, 99) 
Ea L-a văzut însângerat 
Şi de chin a leşinat. 

Fraţii mei, aşa să ştiţi, 

De vreţi să vă mântuiţi 
Calea cea spre mântuire 
Este cruce, chinuire. 

Cine pe Domnul iubeşte 
Şi a urma Lui voieşte, 
Sufletul să-şi pregătească, 
Prin spini să călătorească 

Căci aşa este din veac, 
Păcatul nu are leac, 

Fără cruce şi răbdare 
Fără suferinţă mare. 

Domnul cel nevinovat 
Pentru noi El a răbdat (Is. 53, 4) 
Şi cu rana Lui cea mare 
El pe noi ne-a vindecat (Is. 53, 5). 

Şi dacă noi Ii urmăm, 

Până la sfârşit răbdăm (Mt. 24, 13) 
Prin necazuri şi prin chin 
Calea cea plină de spini. 

Maica Domnului 
este cădelniţă duhovnicească 

Cădelniţă duhovnicească 
Este Maica cea cerească, 
Cădelniţă foc purtând, 
Dumnezeiescul foc având. 

Cărbune nesuferit 
înlăuntru a primit. 

Tot focul Dumnezeirii 
A luat la zămislire. 

Ea de El nu s-a topit, 
Nimica n-a pătimit 
De la El ea s-a sfinţit, 

Spre slujbă I s-a gătit. 

Este cădelniţă vie 
în a Sa împărăţie, 

Plină de miros plăcut 
Mireasma Duhului Sfânt. 

Serafimul oarecând, 
Cărbunele a lua vrând 
De pe altarul preasfânt, 

De el s-a înfricoşat 
Cu cleştele l-a luat (Is. 6, 6). 

Dar cădelniţa cerească 
A Lui Dumnezeu Mireasă 
Focul ceresc a primit 
Şi nimic n-a suferit. 

Cădelniţă cu tămâie, 

După cum Scriptura scrie, 
Proorocii au adus 
înaintea lui Iisus (Apoc. 5, 8). 

în cădelniţele lor 
Rugăciunea Sfinţilor 
La Cerescul împărat 
Mielul cel nevinovat (Apoc. 5, 9-11). 

Iar cădelniţa Fecioarei, 

De Dumnezeu Născătoarei, 

Are a sa rugăciune 
Preaputernică pe lume. 

Ea aduce lui Hristos 
Jertfa cea cu bun miros, 
Preasfânta sa rugăciune 
Chiar pentru întreaga lume. 

Jertfa Sa neprihănită 
Este pururea primită. 
Domnul pururea-mplineşte 
Câte Maica Sa doreşte. 

Maica Domnului 
este năstrapă duhovnicească 

Năstrapă duhovnicească 
Este Maica cea cerească 
Care mana a purtat 
Pe Dumnezeul-împărat 

El cu mană a hrănit 
Poporul cel nemulţumit (leş. 16, 11) 
Ce-n pustie a cârtit 
Şi de Domnul a fugit. 

Cu cea pâine îngerească 
A voit ca să-i hrănească 
Ca ei să nu mai cârtească. 

Mană de sus a plouat 
Şi pe toţi i-a săturat (leş. 16, 3-9). 
Când mana a încetat 
Ei din mană au luat, 

Intr-o năstrapă au pus 
Mana ce cădea de sus 
S-o aibă de amintire 
Din vremea de pribegie (leş. 16, 34). 

Dar în vremea de apoi 
Domnul S-a-ndurat de noi, 

Până la noi a venit, 

Pentru noi El S-a jertfit, 

Pe noi vrând să ne hrănească 
Cu mană duhovnicească, 

Cu Trupul şi Sângele Său 
Ca un veşnic Dumnezeu (Lc. 22, 19). 

Cine acestea le primeşte, 
Pregătit duhovniceşte, 

Are viată întru el (Mt. 26, 26) 

Şi mântuire la fel (In 6, 44, 50-51). 


Cine nu are ca hrană 
Această preasfântă mană 
Acela nu vieţuieşte, 

Ca un mort se socoteşte (In 6, 53). 

Preasfânta Maică Mărie 
A fost năstrapa cea vie 
Care Mana a purtat 
Şi nouă ne-o a păstrat. 

Nu mană ce întăreşte 
Şi numai pe trup hrăneşte 

Ci duhovnicească mană 
Şi a sufletului hrană, 
Care aduce întărirea, 
Care aduce fericirea, 
Care aduce bucurie, 

Şi veşnică mântuire. 

Năstrapă cuvântătoare, 
De Dumnezeu Născătoare, 
Tu eşti Maică preaaleasă 
Si-a lui Dumnezeu Mireasă. 


Tu ai purtat pe Hristos, 
Mană a nemuririi ai fost 
Care pe noi ne-a hrănit 
Si viată ne-a dăruit. 

Maica Domnului 
este izvor duhovnicesc 

Maica Domnului ceresc 
E izvor duhovnicesc, 
Izvor viu şi nesecat 
De daruri îndestulat. 

Cine calea săvârşeşte 
Şi spre cer călătoreşte, 
La izvor să se oprească 
Din el să se răcorească. 

Maica Domnului Iisus 
E izvor precum am spus 
E izvor mare, ceresc, 

Şi cu dar duhovnicesc. 

Cine a alunecat 
Şi sufletul şi-a pătat 
La izvor să se oprească 
Sufletul să-şi curătească. 

Cu a lui apă curată 
Să-şi spele orice pată 
Că-i izvor de curăţire 
Şi izvor mare al milei. 

Tu, o, Preasfântă Fecioară 
Ai preacurate izvoare 
Cu ape nemuritoare 
Şi de viată curgătoare. 

Tu Viata ai născut 
Izvor milei te-ai făcut 
Viata prin tine a venit 
Şi pe noi ne-a mântuit. 

Tu, izvorule al milei 
Şi izvorul nemuririi 
Pe Cuvântul ai născut 
Care pe noi ne-a făcut. 

Izvor de aur ai fost 
Tu ai născut pe Hristos 
Care-n lume a venit 
Şi lumea a mântuit. 

Râu de Mir duhovnicesc, 
Izvor mare şi ceresc 
A fost Preasfânta Fecioară 
Şi a Duhului comoară. 

Izvor primitor de viată 
Tu pe mine mă învaţă 
Cum păcatele să-mi plâng 
Şi la viată să ajung. 

Izvorând adâncul milei 
Şi izvorul nemuririi 
Tu, izvorul cel ceresc, 
Ajută-mi să mă căiesc 
Şi lacrimi să izvorăsc 
Ca să-mi spăl sufletul meu 
Care l-am întinat rău. 

Izvorul slavei ai născut 
Sălaş slavei te-ai făcut 
Tu eşti izvorul preasfânt 
Şi sfinţit de Duhul Sfânt. 

Maica Domnului 
este porumbiţă duhovnicească 

Maica Domnului aleasă 
E porumbiţă cerească, 
Porumbiţă cuvântătoare 
De Dumnezeu Născătoare. 

Porumbiţa cea preasfântă 
Şi de Duhul Sfânt sfinţită 
De Tată umbrită-a fost (Lc. 1, 34-35) 
Şi-a fost Maica lui Hristos. 

Potopul păcatului a oprit 
Şi-ncetarea i-a vestit, 

E porumbiţă fără prihană 
Prin care ne-am izbăvit de-a morţii rană. 

Prin tine Domnul la noi a venit 
Potopul păcatului l-a oprit, 
Boldul morţii l-a tâmpit, 
Biruinţa iadului a risipit. 

Porumbiţă sfântă şi cuvântătoare, 
Care ai adus lumii bucurie mare, 
Vestea mântuirii prin tine a venit, 

Porumbiţă preasfântă şi preaaleasă, 
Porumbiţă preasfântă duhovnicească 
Care de-a dreapta lui Dumnezeu eşti 

Şi pururea de El tu te veseleşti, 

Nu ne uita pe noi cei din suspin 
Care pururea spre tine nădăjduim. 

Amin! 

